Tysklands herrelandslag i ishockey

**Tysklands ishockeylandslag** representerer Tyskland i ishockey på herresiden. Etter andre verdenskrig og frem til 1991 fantes det to ishockeylandslag: Vest-Tysklands herrelandslag i ishockey og Øst-Tysklands herrelandslag i ishockey.

Tysklands A-landslag i ishockey (med Vest-Tysklands ishockeylandslag) har frem til i dag spilt 1132 landskamper fordelt på 404 seiere, 120 uavgjorte och 608 tap (frem til 8. november 2006). Etter VM 2006 var Tyskland ranket som nummer tolv på IIHFs verdensranking. Laget største prestasjoner er OL-bronse i 1934 og 1976 og et VM-gull som kom i 1953, alle gjort av Vest-Tyskland.

## Historie
I 1887 ble den første ishockeykampen spilt i Tyskland, da Akademischer Sport Club Berlin møtte et studentlag og vant 11-4 i Berlin. 
I 1908 ble det skapt en seksjon for ishockey i Deutsche Eissport-Verband. I 1909 ble Tyskland medlem i det internasjonale ishockeyforbundet. 

I 1910 spilte det tyske ishockeylandslaget sin første landskamp i sammenheng med at EM ble arrangert i Les Avants. Den første landskampen ble spilt mot Sveits, og Tyskland ble nr. 2 i turneringen. I 1911 fulgte det første europamesterskapet i Tyskland da Böhmen ble europamester. Frem til 1935 hadde man ingen egentlig landslagstrener, og man hadde siden flere og mest trenere fra utlandet, da spesielt Canada.

I 1930 tok Tyskland VM-sølv etter å ha tapt finalen mot Canada med 1-6.
I 1932 tok Tyskland OL-bronse ved lekene i Lake Placid. I 1936 ble OL arrangert på hjemmebane i Garmisch-Partenkirchen og Tyskland ble nummer fem.

Etter andre verdenskrig ble det skapt et østtysk og et vesttysk landslag og begge deltok i VM, med ca. samme resultat. I OL 1956, 1960 og 1964 deltok et sammensatt tysk lag, uten særlig suksess. Vest-Tyskland tok sølv i VM 1953 da VM ble spilt i Sveits med kun fire deltagende land og der Canada og USA ikke deltok og Sverige ble verdensmestere.

I 1963 ble Tysklands ishockeyforbund grunnlagt. Deutscher Eishockey-Bund (DHB) som siden har hatt hånd om hockeyen.[frem til 1990 i Vest-Tyskland).

Under OL i Innsbruck tok Vest-Tyskland bronsemedalje med blant andre Erich Kühnhackl, Alois Schloder og Udo Kiessling på laget. 

Dagens landslag så dagens lys i 1991 daå Vest-Tysklands og Øst-Tysklands landslag ble lagt ned og forent til ett landslag.

Tyskland vant Deutschland Cup i 1995 og 1996.

I 1998 misset Tyskland for første gang siden 1976 å kvalifisere seg til A-gruppen i Ishockey-VM. Da Tyskland arrangerte VM i 2001 gjorde de comeback i A-VM sammenheng, men de kvalifiserte seg også sportslig da de vant B-VM i Polen i 2000. I 2001 kvalifiserte de seg også for OL 2002 i Salt Lake City. I OL gjorde Tyskland det sensasjonelt bra og ble gruppevinnere etter seiere mot Latvia, Slovakia og Østerrike, og til slutt havnet de på en godkjent åttendeplass. I 2005 røyk de skuffende ut av A-VM etter et tap mot Danmark 2-3, men de kom direkte opp igjen i 2006 med Uwe Krupp som kaptein.

Den spilleren med flest landskamper er Udo Kiessling som spilte 320 landskamper for Vest-Tyskland/Tyskland.

## Resultater i OL
*1992 – Plass 6
*1994 – Plass 7
*1998 – Plass 9
*2002 – Plass 8
*2006 – Plass 10
*2010 – Plass 11
*2018 - Plass 2

## Resultater i VM
*1930 – VM-sølv
*1931 – Deltok ikke
*1933 – Plass 5
*1934 – VM-bronse
*1935 – Plass 9
*1937 – Plass 4
*1938 – Plass 4
*1939 – Plass 5

*1991 – Plass 8
*1992 – Plass 6
*1993 – Plass 5
*1994 – Plass 9
*1995 – Plass 9
*1996 – Plass 8
*1997 – Plass 11
*1998 – Plass 11
*1999 – Plass 20
*2000 – Plass 17
*2001 – Plass 8
*2002 – Plass 8
*2003 – Plass 6
*2004 – Plass 9
*2005 – Plass 15
*2006 – Plass 17
*2007 – Plass 9
*2008 – Plass 10
*2009 – Plass 15
*2010 – Plass 4

## Profiler
*Udo Kiessling
*Marco Sturm
*Olaf Kölzig
*Erich Kühnhackl
*Jochen Hecht
*Alois Schloder

## Se også
*Vest-Tysklands herrelandslag i ishockey
*Øst-Tysklands herrelandslag i ishockey

## Eksterne lenker
* Tysklands ishockeyforbund
*